**LĒMUMS**

Liepājā

|  |  |
| --- | --- |
| 2024. gada 18. aprīlī |  Nr.157/4(prot. Nr.4, 16.§) |

Par pašvaldības nekustamā īpašuma –

zemes vienības Klaipēdas ielā 83 daļas

(vieta Nr.2) – nomas tiesības izsoli

Lai atbalstītu uzņēmējdarbību pilsētā, dažādotu piedāvājamo klāstu kapu labiekārtošanai un ar tiem saistītu piederumu tirdzniecību Liepājā, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32. un 40. punktu, nekustamā īpašuma vērtētāja (sertifikāts Nr.69) Riharda Dzeņa 2024. gada 20. marta atskaitēm par nomas maksas noteikšanu, Liepājas Kapsētu pārvaldes 2024. gada 15. marta vēstuli Nr.36/1-8.3. “Par nekustamā īpašuma nomas tiesību izsoli” un izskatot Liepājas valstspilsētas pašvaldības domes pastāvīgās Attīstības komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2024. gada 18. aprīļa noteikumus Nr.12 “Liepājas valstspilsētas pašvaldības nekustamā īpašuma – zemes vienības Klaipēdas ielā 83 daļas (vieta Nr.2) – nomas tiesības izsoles noteikumi”.

2. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1. punktā minētās zemes vienības daļas nomas tiesības izsoli.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Kapsētu pārvaldei, Sabiedrisko attiecību un mārketinga daļai, Liepājas pārstāvniecībai Rīgā |